### Beslutning

Forslaget blev på byrådsmødet den 13. maj 2020 henvist til Magistraten med henblik på at indgå i budgetdrøftelserne for 2021.

**Budgetforslag fra SF**

Beslutningspunkter

1. Kommuneskat, grundskyld og dækningsafgift sættes op med 0,2 %.
2. Provenuet fordeles med 55 mio. kr. til dagtilbudsområdet, 55 mio. kr. til skoler, FU og pædagogisk ledede legepladser, 55 mio. kr. til ældreområdet, 55 mio. kr. til socialområdet og 55 mio. kr. til miljø og klimaindsatser.

Begrundelse/beskrivelse

Et godt velfærdssamfund er med til at sikre tryghed, lige muligheder og en kommune hvor de ikke er pengepungens størrelse der afgør hvilken hjælp eller service man møder. Der har de sidste 20 år flere gange været besparelser i [adresse] og mange steder løber medarbejderne alt for hurtigt, samtidig med at for mange borgere ikke oplever det velfærdssamfund de forventer at møde. Igennem de seneste mange år har den helt klare tendens været, at partierne bag budgetforligene har måttet gennemføre besparelser for at få økonomien i balance. Men der er et alternativ til at acceptere et faldende serviceniveau og det er at hæve beskatningsniveauet.

1. Færre medarbejdere til flere indbyggere

[adresse] er vokset massivt gennem de seneste år, men budgetterne er ikke fulgt med. I 2010 var der således 79 fuldtidsansatte i [adresse] pr. 1000 borgere, mens der i 2019 var 62,8 fuldtidsansatte pr. 1000 borgere. Medarbejderne løber hurtigere og hurtigere, og borgerne oplever det, når de er afhængige af og har brug for velfærd og service.

2. Aarhusianerne har fået flere penge mellem hænderne

I løbet af de seneste 10 år er aarhusianernes privatøkonomi gennemsnitligt forbedret markant. Tal fra Danmarks Statistik viser at indkomsterne stiger langt mere end inflationen.

Kort sagt har privatøkonomien det godt, mens det offentlige forbrug er stagneret, samtidigt med at [adresse] indbyggertal vokser kraftigt. Hvis ikke vores by skal udvikle sig i retning af "A-hold" for dem der kan købe private løsninger og "B-hold" for resten og en by hvor vi ikke længere mødes på kryds og tværs af forskellene i vores samfund, er det nødvendigt at forskellen mellem privat indkomststigning og serviceniveauet i velfærden ikke fortsætter med at vokse.

3. Aarhusianerne betaler langt mindre i skat end gennemsnittet

[adresse] har en indkomstskat på 24,4%. Det er den tredje laveste kommunale indkomstskat i [adresse]. Kun Vejle Kommune og Billund Kommune har en lavere indkomstskat end [adresse].

Den gennemsnitlige kommunale indkomstskat i [adresse] var i 2019 på 25,3 %. Dvs. 0,9 %-point højere end i [adresse]. Den gennemsnitlige kommunale indkomstskat i [adresse] var i 2018 på 25,4 %. Dvs. 1 %-point mere end i [adresse].

Vores grundskyldspromille er på 24,6 promille. Den gennemsnitlige grundskyldspromille i [adresse] var i 2018 på 26,2 promille. Dvs. 1,6 promille-point højere end i [adresse]. Den gennemsnitlige grundskyldspromille i [adresse] var i 2019 på 25,8 promille. Dvs. 1,2 promille-point højere end i [adresse].

Den lavere skattebetaling i [adresse] betyder også at niveauet for serviceudgifter er lavt. I 2018 var serviceudgifterne pr. indbygger tredje lavest blandt samtlige danske kommuner. Kun Vejle Kommune og Frederiksberg Kommune havde lavere serviceudgifter pr. indbygger. Niveauet var i øvrigt endnu lavere i [adresse] i 2019, men her har vi ikke kunnet finde tal for serviceudgifter fra de øvrige danske kommuner.

4. Skattestigning skal fastholde velfærden

På den baggrund mener vi, at det er helt rimeligt at bede aarhusianerne om at betale mere i skat for at sikre, at den velfærd vi leverer til børn, ældre og socialt udsatte er på et rimeligt niveau. Og aarhusianerne er enige med os. En undersøgelse fra foråret 2018 viste, at 59 % af aarhusianerne foretrækker skattestigninger på 0,5 %-point, mens kun 13 % foretrækker besparelser.

Det er vores konkrete forslag, at vi hæver kommuneskat, grundskyld og dækningsafgift med 2 promille. Det er vores umiddelbare forventning, at disse skattestigninger vil betyde at skatteindtægterne vil stige med ca. 275 mio. kr. årligt.

Med en stigning på 0,2 % i kommuneskat, vil [adresse] stadig ligge pænt under landsgennemsnittet og betragteligt under gennemsnittet i [adresse]. Med en stigning i grundskylden på 0,2 % vil vi komme en lille smule over såvel landsgennemsnittet og gennemsnittet i [adresse].

5. Prioritering af skatteindtægterne

Det er vores forslag, at det samlede beløb på i omegnen af 275 mio. kr. anvendes til at øge velfærden for børn, ældre og socialt udsatte og klimaindsatser.

Stillet af SF’s Byrådsgruppe Gerda Bach, Albert Schmidt og Ove Overgaard

### Sagens forløb

13-05-2020 [adresse]
Forslaget blev på byrådsmødet den 13. maj 2020 henvist til Magistraten med henblik på at indgå i budgetdrøftelserne for 2021.